Aulne

Rivero **Aulne** (*Aon* bretonlingve) estas franca marborda rivero longa je 140 km, kiu fontas sur la komunumo Lohuec en departemento Côtes-d'Armor kaj elfluas en la rodon de Brest je la nivelo de la komunumoj Landévennec kaj Rosnoën. Ĝia vala parto nomiĝas ankaŭ "Rivero de Châteaulin".

## Toponimio 
La nomo **Aulne** venas de la modifo de la kelta vorto *Aven* aŭ *Avon* aŭ *Aoun* kaj de la esprimo, kiu estis derivita en la bretonan lingvon kiel *Steir-Aoun* aŭ *Ster-Aoun*, tio estas "profunda rivero".

## Geografio 
[eta|maldekstra|Rivero Aulne en [Poullaouen ĝuste vale de sia kunfluejo kun rivero Squiriou]]
[eta|maldekstra|Malnova ponto sur rivero Aulne norde de [Poullaouen]]
[eta|maldekstra|Rivero Aulne en [Locmaria-Berrien]]
Mara rivero longa je 140 km, rivero Aulne fontas en Lohuec, apud la loko nomata Penn Aon, oriente de Menez Are. Tiu mara rivero fluas en sia monta parto de nordo al sudo, en fendo inter Lanneanou kaj Landeleau farita per la erupcio de la granita masivo de Huelgoat. Pli alvale, post la kunfluejo kun rivero Hyères, ĝi fluas paralele al la armorika direkto de la faldoj, tio estas de oriento al okcidento. Sed ĝi desegnas tre kurbaj kaj interkrutaj meandroj : inter la kunfluejo kun rivero Hyères en Pénity-Saint-Laurent, komunumo de Landeleau, kaj Châteaulin, ĝia fluejo estas longa je 60 km sed la birdfluga distanco estas nur 30 km.

Alvale, inter Pont Triffen kaj Port-Launay, rivero Aulne estas kanalizita kaj konsistigas parton de la kanalo inter Nantes kaj Brest. Rivero Aulne finiĝas per rio laŭ siaj 18 lastaj km inter Châteaulin kaj Rosnoën, kiu estas submetata al la influo de la tajdoj. Tiu parto de la rivero, de Port-Launay al la maro, estis ofte nomata *mara Aulne* kaj fluas en la rodon de Brest je la nivelo de Landévennec.

Meandro de mara Aulne ŝirmas la ŝiptombejon de Landévennec.

eta|center|750px|mapo de rivero Aulne kaj ties ĉefaj flankriveroj

## Kanalizita rivero Aulne, parto de la kanalo inter Nantes kaj Brest 
De la kunfluejo kun rivero Hyères ĝis Châteaulin kaj eĉ Port-Launay, la meza fluejo de rivero Aulne koincidas kun parto de la kanalo inter Nantes kaj Brest, ne plu uzata por komerca navigado, sed alloga por la kanfiŝistoj kaj la padantojn sur la haŭlvojo. Turisma navigado ekzistas ĉirkaŭ Châteauneuf-du-Faou.

Dosiero:On canal at Chateauneuf du Faou8.jpg|Rivero Aulne kanalizita apud Châteauneuf-du-Faou 1(kanalo inter Nantes kaj Brest)
Dosiero:On canal at Chateauneuf du Faou4.jpg|Kanalizita rivero Aulne apud Châteauneuf-du-Faou 2
Dosiero:On canal at Chateauneuf du Faou7.jpg|Kanalizita rivero Aulne apud Châteauneuf-du-Faou 3
Dosiero:Bretagne Finistere Chateaulin tango7174.jpg|Matenaj brumoj ĉe rivero Aulne en Châteaulin
Dosiero:Chateaulin bridge.jpg|Ponto sur rivero Aulne en Châteaulin

### Estuaro de rivero Aulne kaj rodo de Brest 
[eta|maldekstra|Geologia mapo de la [rodo de Brest]]
[eta|La malnovaj meandroj de rivero Aulne sub la [rodo de Brest]]
Dum la kvaternaraj glaciepokoj, kaj parte dum la lastaj glaciepokoj risa Glaciepoko kaj vurma Glaciepoko, rivero Aulne ankoraŭ fluis tra la nuna situo de la rodo de Brest por aliri Atlantikon, la marnivelo estis tiam je 80 ĝis 120 metroj sub la nuna nivelo. Sub la akvo de la rodo de Brest ekzistas tre kurbaj meandroj de la malnova fluejo de rivero Aulne, duone mergitaj (la duoninsulo de Landévennec estas la lobo de malnova meandro) aŭ tute mergitaj. La marbordaj riveretoj, kiuj elfluas en la rodon de Brest, inkluzive de rivero Élorn, estis tiutempe flankriveroj de rivero Aulne.

## Beletro 
* Xavier Grall omaĝis al la loĝantoj de la rivero Aulne en artikolo publikigita en la semajngazeto *La Vie*.
* vidi Xavier Grall, *La Fête de nuit* kaj Philippe Le Guillou, ''Le Passage de l'Aulne''.

## Notoj kaj referencoj 
## Vidu ankaŭ 
* Listo de la riveroj de Bretonio
* Listo de la riveroj de Francio

Kategorio:Riveroj de la marborda baseno de Luaro-Bretonio
Kategorio:Riveroj en Finistère
Kategorio:Riveroj en Côtes-d'Armor
Kategorio:Brest (Francio)